|  |  |
| --- | --- |
| Bilag 2 til Miljørådsmøde den26. februar 2024 | **Natur og Vand****Sagsbehandler**Mads Brinck Lillelund55 36 24 18mkld@vordingborg.dk27. februar 2024 |

**Gennemgang af anbefalingerne i rapporten: Tag temperaturen på naturen i Vordingborg Kommune 2021**

Anbefalingerne fra hver organisation oplistes, og med kursiv nogle af de aktiviteter kommunen har igangsat.

Listen er ikke udtømmende, men oversigten viser at mange af rapportens anbefalinger er blevet fulgt siden 2021.

**Dansk Skovforening**

* Fremme natur og biodiversitet, især hvor det er naturligt at give naturen plads
	+ *f.eks. WWF-billeprojektet i Knudsskov, LIFE-clima bombina, LIFE-orchid, EU-stenrev*
* Levere træ til forbrugerne, og vedligeholde skovene som hidtil ved alm. skovdrift
* Gøre skovene mere naturlige
	+ *kommunal skovrejsning benytter primært hjemmehørende træer og buske, dvs. fokus er på biodiversitet og ikke skovdrift, fredning af Kirkeskoven sikrer skoven som urørt uden skovdrift*

**Dansk Landbrug**

* Landbrugsarealer indeholder mange fristeder for naturen
* Svært at håndtere i landbrugsdriften når arealer bliver omfattet af § 3 i naturbeskyttelsesloven
* Vil gerne være med til at lave mere natur på arealer der ikke er i omdrift
	+ *kommunen har fokus på mulige lavbundsprojekter*
* Udlægning af dødt ved og halmballer i læhegn eller på små naturarealer kan hjælpe dyrelivet
* Kan de nuværende § 3-arealer ikke gøres bedre, i stedet for kun at fokusere på store naturprojekter
* Lav gerne en pjece
	+ k*ommunen har lavet med 9 gode råd omkring Vild Med Vilje, artsplakater, hjemmeside m.m.*

**Danmarks Sportsfiskerforbund**

* Vordingborg Kommune er god til at gennemføre vandløbsrestaureringer, men mange af kommunens vandløb har ikke en tilfredsstillende vandkvalitet
	+ *Kommunen arbejder med indsatserne i vandplan 1, 2 og 3 m.m.*
* Fortsat fokus på vandløbsrestaureringer og fjernelse af faunaspærringer
	+ *vandplan 1, 2 og 3 m.m.*
* Forbedring af kommunens søer skal fortsætte
	+ *vandplan 1, 2 og 3 m.m.*
* Flere vådområder, som kan virke som opvækstområde for brakvandsgedder (geddefabrikker)
	+ *Etableret geddefabrik, og har fokus på at lave flere*
* Etablering af stenrev i havet kan forbedre vandkvaliteten
	+ *er i gang med foreningen Møn Stenrev og EU-stenrevsprojektet Supported By Nature*

**Danmarks Jægerforbund**

* Mange monokulturer i det åbne land, agerlandskabet. Vigtigt med ledelinjer såsom læhegn
* Læhegn er gode til jordrugende fugle, insekter m.m.
* Ændre forpagtningsaftalerne på kommunens landbrugsjorde, så områderne bliver ”mere vilde” og bi-venlige
	+ - *Vi gør lidt af det - alle forpagtninger efter 1998 indgås med forpagter med vilkår om at arealerne ikke må sprøjtes*. Ofte er det svært for os at gøre meget, fordi det typisk er jorder der venter på at blive solgt. F.eks. til husbyggeri. Det begrænser vores lyst til at bruge mange midler på noget midlertidigt.
	+ Ved større udstykninger: vi skal afsætte arealer til Vild Med Vilje. Gerne i forlængelse af eksisterende læhegn el. lign. Også gerne etablere små vandhuller
		- *Er opmærksomme ved nye lokalplaner og nyudstykninger*
	+ Flere hundelufter-områder, så ynglende dyr ikke forstyrres af løse hunde
		- *etableret ved Næstvedvej siden 2021, og vi har flere: Vintersbølle Overdrev, ved Præstø, ved Borre og i Stege Skov (NST)*
	+ Opsamle affald langs veje og parkeringspladser, så det ikke blæser ud i naturen. (Skoler og organisationer arrangerer årlige affaldsindsamlinger, også langs kysterne. VK støtter op omkring ved at afhente det indsamlede affald.)

**Danmarks Naturfredningsforening**

* 64% af kommunens areal er landbrugsland med et lavt naturindhold. Den eksisterende natur skal forbedres, og der skal skabes ny natur
	+ *f.eks. WWF-billeprojektet i Knudsskov, LIFE-clima bombina, LIFE-orchid, EU-stenrev*
* Opfordring til at kommunen indtænker biodiversitet i sin planlægning fra start
	+ *Er opmærksomme ved nye lokalplaner og nyudstykninger*
* Omlægge græsplæner til blomsterenge
	+ *vores grønne folk arbejder med opgaven på kommunale grønne arealer, og Vild Med Vilje, og de er i dialog med lokale borgere*
* Planlæg ny natur på steder hvor vi får ”mest natur for pengene”
	+ *f.eks. WWF-billeprojektet i Knudsskov, LIFE-clima bombina, LIFE-orchid, EU-stenrev*
* Brug gerne DN som sparringspartner når der skal skabes mere natur
	+ *Det gør vi bl.a. på Miljørådsmøder, og vi har årlige kontaktmøder med DN*

**Friluftsrådet**

* Hegning og store græssere er en hindring for nogle fritidsaktiviteter. F.eks. vilde heste og ridefolket samt hunde og køer med kalve. Brug helst de hjemmehørende dyrearter til græsningen.
	+ *Vi vil gerne bruge heste og køer da de giver meget på biodiversitetssiden*
* Flere stier, som forbinder de store naturperler og lokale knudepunkter.

**Dansk Kano og Kajakforbund**

* Forbundet passer godt ind i kommunens politikker og planer. Bruger især farvandet omkring Stege og kysterne tæt på
* Oplever affald langs med kysterne
* Forbundets aktiviteter skader ikke naturen, dog skal der udvises hensyn i forhold til forstyrrelse af fugle. Her kan forbundet være med til at ’opdrage’ medlemmerne.

**Dansk Ornitologisk Forening**

* Etablering af vådområder, især på lavbundsjorde
	+ *vi har fokus på mulige lavbundsprojekter*
* Konvertering af landbrugsjorder til overdrev, der hvor jorden er kalkrig
	+ *EU-life Orchid*
* Bevar gamle træer
	+ *fredning af Kirkeskoven*
* Mere fokus på færre forstyrrelser i form af tilladelser til bådebroer langs kysterne
	+ *VK er myndighed på tilladelser til både- og badebroer. Vi har fokus på forstyrrelserne, især hvis det er ud til vildtreservater*
* Brug gerne DOF som sparringspartner når der skal skabes mere natur
	+ *sparrer med DOF på Miljørådsmøder, og har haft bilaterale møder med DOF i konkrete myndighedssager*

**Naturstyrelsen Storstrøm**

* Styrelsen vil gerne leve op til Natura 2000-forpligtigelserne og egne driftsplaner
* Fokus på mere urørt skov

**Foreningen Historiske Planter**

* Ønsker registrering af de levende fortidsminder i hele kommunen